CELEX: 62010CN0500
Language: mt
Date: 2010-10-19 00:00:00
Title: Kawża C-500/10: Talba għal deċiżjoni preliminari mressqa mill-Commissione Tributaria Centrale — Sezione di Bologna (l-Italja) fid- 19 ta’ Ottubru 2010 — Ufficio IVA di Piacenza vs Belvedere Costruzioni Srl

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/34
            
         Talba għal deċiżjoni preliminari mressqa mill-Commissione Tributaria Centrale — Sezione di Bologna (l-Italja) fid-19 ta’ Ottubru 2010 — Ufficio IVA di Piacenza vs Belvedere Costruzioni Srl
   (Kawża C-500/10)
   ()
   2010/C 346/59
   Lingwa tal-kawża: it-Taljan
   
      Qorti tar-rinviju
   
   Commissione Tributaria Centrale — Sezione di Bologna
   
      Partijiet fil-kawża prinċipali
   
   
      Rikorrent: Ufficio IVA di Piacenza
   
      Konvenuta: Belvedere Costruzioni Srl
   
      Domanda preliminari
   
   L-Artikolu 10 tat-Trattat KE, li issa sar l-Artikolu 4 TUE, u l-Artikoli 2 u 22 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul, jipprekludu regola tal-Istat Taljan, li tinsab fl-Artikolu 3(2a) tad-Digriet Liġi Nru 40, tal-25 ta’ Marzu 2010, ikkonvertit fil-Liġi Nru 73, tat-22 ta’ Mejju 2010, li tipprojbixxi l-qorti kompetenti fil-qasam fiskali milli tiddeċiedi dwar l-eżistenza ta’ dejn fiskali li l-ħlas tiegħu ntalab fit-terminu previst mill-awtorità tat-taxxa permezz ta’ appell minn deċiżjoni sfavorevoli, u li għaldaqstant tipprovdi, essenzjalment, għar-rinunzja totali tal-kreditu ta’ VAT inkwistjoni meta l-ineżistenza ta’ dan tal-aħħar tkun ġiet ikkonstatata f’żewġ istanzi ġudizzjarji, mingħajr ebda ħlas, lanqas parzjali, tal-kreditu inkwistjoni mill-persuna taxxabbli li tibbenefika minn din ir-rinunzja?